Gjennom 1950-tallet var flere saker mot Direktoratet for fiendtlig eiendom oppe for Høyesterett. Direktoratet vant samtlige. I Haugesund ble en formuende norsk kvinne, Solveig Gerhard, som hadde giftet seg med en tysk soldat som senere var falt i krigen fratatt alt utenom gangklærne. Også sønnens bankbok med kr 600 i jule- og fødselsdagsgaver ble tatt. Hun måtte melde seg hver 14. dag på politistasjonen. Senere emigrerte hun til USA. Gerhard hadde søkt advokatbistand før hun inngikk ekteskapet og hadde særeie.